4.

Se introduce următorul articol 2a: „Articolul 2a Condiții pentru efectuarea de controale ale producției ecologice sub forma unor controale de identitate și a unor controale fizice la alte puncte de control decât posturile de control la frontieră în legătură cu transporturile de anumite produse care fac obiectul controalelor oficiale la posturile de control la frontieră în temeiul articolului 45 alineatul (5) din Regulamentul (UE) 2018/848 (1) Autoritățile competente pot efectua controale ale producției ecologice sub forma unor controale de identitate și a unor controale fizice în legătură cu transporturile de plante, produse vegetale și alte obiecte menționate la articolul 1 alineatul (1) litera (a) punctul (ia) și în legătură cu transporturile de alimente și de hrană pentru animale de origine neanimală menționate la articolul 1 alineatul (1) litera (a) punctul (ii) care fac obiectul controalelor oficiale la posturile de control la frontieră în temeiul articolului 45 alineatul (5) din Regulamentul (UE) 2018/848, la punctul de control indicat în certificatul de control, altul decât postul de control la frontieră, dacă sunt îndeplinite următoarele condiții: (a) punctul de control la care urmează să fie efectuate controalele producției ecologice sub forma unor controale de identitate și a unor controale fizice a fost indicat în certificatul de control fie de către operatorul responsabil de transport atunci când a transmis o notificare prealabilă în conformitate cu articolul 3 alineatul (1) din Regulamentul de punere în aplicare (UE) 2021/2307 al Comisiei (*), fie de către autoritatea competentă de la postul de control la frontieră; (b) rezultatul controalelor producției ecologice sub forma unor controale documentare efectuate de autoritățile competente de la postul de control la frontieră este satisfăcător; (c) autoritățile competente de la postul de control la frontieră au înregistrat în caseta 26 din certificatul de control autorizația lor de a transfera transportul la punctul de control; (d) autoritățile competente de la postul de control la frontieră au înregistrat în DSCI autorizația lor de a transfera transportul la un punct de control pentru controalele privind siguranța alimentelor și a hranei pentru animale sub forma unor controale de identitate și a unor controale fizice sau pentru controalele fitosanitare sub forma unor controale de identitate și a unor controale fizice, după caz; (e) înainte ca transportul să părăsească postul de control la frontieră, autoritatea competentă de la postul de control la frontieră responsabilă cu controalele producției ecologice informează autoritatea competentă de la punctul de control responsabilă cu controalele producției ecologice cu privire la sosirea transportului prin prezentarea în Sistemul de control al comerțului și de expertiză (TRACES) a certificatului de control; (f) operatorul a efectuat transportul de la postul de control la frontieră la punctul de control sub supraveghere vamală, fără ca mărfurile să fie descărcate în timpul transportului; (g) operatorul s-a asigurat că transporturile de plante, produse vegetale și alte obiecte menționate la articolul 1 alineatul (1) litera (a) punctul (ia) și transporturile de alimente și de hrană pentru animale de origine neanimală menționate la articolul 1 alineatul (1) litera (a) punctul (ii) care fac obiectul controalelor oficiale la posturile de control la frontieră în temeiul articolului 45 alineatul (5) din Regulamentul (UE) 2018/848 sunt însoțite la punctul de control de o copie a certificatului de control certificată pentru conformitate cu originalul; (h) operatorul a indicat numărul de referință al certificatului de control în declarația vamală depusă la autoritățile vamale în scopul transferului transportului la punctul de control și a păstrat o copie a certificatului respectiv la dispoziția autorităților vamale, astfel cum se menționează la articolul 163 din Regulamentul (UE) nr. 952/2013. (2) Cerința de la alineatul (1) litera (g) ca transportul să fie însoțit de o copie a certificatului de control certificată pentru conformitate cu originalul nu se aplică în cazul în care certificatul respectiv a fost emis în TRACES de către autoritatea de control sau de către organismul de control din țara terță în conformitate cu Regulamentul delegat (UE) 2021/2306 sau a fost încărcat în TRACES de către operator, iar autoritățile competente de la postul de control la frontieră au verificat că acesta corespunde certificatului de control original. (*) Regulamentul de punere în aplicare (UE) 2021/2307 al Comisiei din 21 octombrie 2021 de stabilire a normelor privind documentele și notificările necesare pentru produsele ecologice și produsele în conversie destinate importului în Uniune (JO L 461, …, p. 30).”"